Ganet eo Reun ar Chalan dar 27 a viz Genver 1923 e Kastell-Nevez-ar-Faou (Penn-ar-Bed). E dud a oa labourerien-douar. Yaouankig e oa paz eas e dad da Stadoù Unanet Amerika, evel ma veze graet gant kalz a Vreizhiz eus ar chorn-bro-se neuze. E vamm a yeas da-heul he gwazh un nebeud bloavezhioù war-lerch. E Breizh e chomas Reun ar Chalan, evel e choar, o kenderchel gant e studioù. E pañsion e voe anezhañ el lise, e Kemper da gentañ hag e Brest da choude, pa voe e choar er skolaj e Karaez hag e Kemperle. Tremen a raent ar vakañsoù er Chastell-Nevez gant o zud-kozh. E vachelouriezh war ar matematikoù e tapas Reun ar Chalan e 1941, e Brest. Kenderchel a reas gant e studi e Roazhon goude, e-lech ma tapas ar vachelouriezh war ar prederouriezh e 1942, hag an aotreegezh war al lizhiri e 1944. Berzh a reas ivez er genstrivadeg evit mont da Skol an ofisourien e Koetkidan Sant-Sir. E dibenn 1942 e stagas da zaremprediñ ar Rezistanted evit reiñ harp dan Harzerezh. Da-vare dilestradeg ar Gevredidi war aod Normandi e kemeras perzh en emgannoù evit dieubiñ ar Frañs. Anvet e voe aspirant e miz Here 1944, ha kaset da Skol ofisourien Cherchell en Aljeria. Goude-se e voe adstaliet ar skol e Koetkidan. Anvet e voe isletanant e miz Mezheven 1945, ha kaset da Alamagn da zerchel ar vro eno. E dibenn 1946 e roas e zilez eus an Arme hag e kuitas Bro-Chall a-benn mont dar Stadoù Unanet e-lech medo e dud hag e choar o chom. Neuze ez eas war e studioù e skol-veur Yale. Eno e tapas e zoktorelezh war ar galleg e 1952. Mont a reas da gelenner e 1951 e Wellesley College (Massachusetts) e-lech ma chomas betek 1993. E penn rann ar galleg e voe etre 1968 ha 1972. E Wellesley e roe kentelioù war al lennegezh challek, dreist-holl hini an XIXvet hag an XIXvet kantved.